Reegnworms

Reegnworms (Lumbricidae), lokoal ook tettienks, teirienks of  wurms genoemd, zyn e familie van de ryngelworms (Annelida). Ze komn voorn over heel de weireld, uytgezoenderd in streekn met e styf droog klimoat en ip Antarctica. Weireldwyd zyn der oengeveer 670 soortn bekend. 

Deur 't groavn van tunnèls en 't ofbreekn van plantoardig materioal hèn reegnworms e grootn invloed ip de bodemstructeure. By 't triln van de bodem en by reegnachtig were kruypen z' uyt de groend. Ze zyn surtout actief by nachte. 't Zyn ofvaleters die leevn van dood orgoanisch plantoardig materioal. In de wynter kruypn ze dieper in de groend en goan z' in e soorte van wyntersloap of diapauze.  

Reegnworms hèn e lankwerpig, typisch wormachtig lyf zoender pootn. Hunder lyf kan bestoan uyt meer of hoenderd segmentn. Van voorn, achter oengeveer 't dertigste segment, zit by vulgroeide reegnworms e verdikkynge, 't clitellum of zoadel genoemd. Reegnworms hèn e redelyk groot herstellyngsvermeugn of regeneroasje, 't verschynsel woardeure dan ze deeln van hunder lyf kunn vervangn die verloorn gegoan zyn. 
 Geslachtn 
 Allolobophora
 Allolobophoridella
 Aporrectodea
 Cernosvitovia
 Dendrobaena
 Dendrodrilus
 Eisenia
 Eiseniona
 Eophila
 Ethnodrilus
 Eumenescolex
 Fitzingeria
 Helodrilus
 Iberoscolex
 Kritodrilus Lumbricus
 Microeophila
 Murchieona
 Nicodrilus
 Norealidys
 Octodriloides
 Octodrilus
 Octolasion
 Orodrilus
 Perelia
 Postandrilus
 Proctodrilus
 Prosellodrilus
 Satchellius
 Scherotheca 

Categorie:Riengelworm